ขบวนการกระทิงแดง

ขบวนการกระทิงแดง () เป็นขบวนการฝ่ายขวาที่มีบทบาททางการเมืองในประเทศไทยหลังเหตุการณ์ 14 ตุลาคม พ.ศ. 2516 ก่อตั้งโดย"กองบัญชาการรักษาความมั่นคงภายใน" เพื่อปราบคอมมิวนิสต์ ผู้นำกลุ่มเป็นทหารรับจ้างที่ทำงานกับหน่วยสืบราชการลับของสหรัฐที่มีชื่อว่า พันเอกพิเศษ สุตสาย หัสดินGlassman, Jim, Thailand at the Margins: Internationalization of the State and the Transformation of Labour (2004), p. 68. (ยศในขณะนั้น) ที่ปรึกษาได้แก่ เผด็จ ดวงดี สมาชิกส่วนใหญ่เป็นนักศึกษาระดับอาชีวศึกษาในกรุงเทพฯ ที่เคยเข้าร่วมในเหตุการณ์ 14 ตุลาคม พ.ศ. 2516 มาแล้วเช่นกัน

กองกำลังนี้เน้นการดำเนินการในรูปแบบกองกำลังอาสา สร้างความหวาดกลัวให้กับกลุ่มใฝ่คอมมิวนิสต์และกลุ่มต่อต้านอิทธิพลของสหรัฐอเมริกาในประเทศไทย มีบทบาทสำคัญในการปราบคอมมิวนิสต์ที่มหาวิทยาลัยธรรมศาสตร์ เมื่อ 6 ตุลาคม พ.ศ. 2519

ขบวนการกระทิงแดงเป็นกองเยาวชนของขบวนการนวพลHarris, Nigel "Thailand: The Army Resumes Command" Notes of the Month, International Socialism (1st series), No.93, November/December 1976, pp.8-9. สีแดงเป็นสีของธงชาติไทยเดิม และถูกมองว่าเป็นสัญลักษณ์ของความรักชาติในธงชาติปัจจุบัน กลุ่มประกาศว่าคำขวัญคือ "แนวร่วมต่อต้านจักรวรรดินิยมคอมมิวนิสต์" คล้ายกับชตวร์มอัพไทลุง (SA) ของพรรคนาซีในประเทศเยอรมนีในช่วงทศวรรษ 1930

สมาชิกขบวนการกระทิงแดงต่อสู้กับนักเคลื่อนไหวฝ่ายซ้ายกับสหภาพแรงงานHandley, p. 226. ในวันที่ 21 มีนาคม 2519 ขบวนการกระทิงแดงโยนระเบิดใส่การประท้วงฝ่ายซ้าย เป็นเหตุให้มีนักศึกษาเสียชีวิต 4 คนHandley, p. 231. ได้แก่  กมล แซ่นิ้ม, นิพนธ์ เชษฐากุล, แก้ว เหลืองอุดมเลิศ และธเนศร์ เขมะอุดม3.4 ความรุนแรงและการลอบสังหาร ฐานข้อมูล บันทึก 6 ตุลา

สมาชิกคนสำคัญ อาทิ เฉลิมชัย มัจฉากล่ำ, สุชาติ ประไพหอม, สมศักดิ์ ขวัญมงคล, สมศักดิ์ มาลาดี, บุเรศ งามแสงเนตร, ผู้ช่วยศาสตราจารย์ สืบพงษ์ ม่วงชู, จิรศักดิ์ สุรโชติ, ชุบ บุญนุช และสุวรรณ เอมรัฐประวัติศาสตร์บาดแผล: 4 กระทิงแดงเล่าอดีต 6 ตุลา

 อ้างอิง 

 ไมเคิล ลีเฟอร์. พจนานุกรมการเมืองสมัยใหม่ในเอเชียตะวันออกเฉียงใต้ กทม. สำนักพิมพ์มหาวิทยาลัยธรรมศาสตร์. 2548.

หมวดหมู่:ขบวนการทางการเมืองในประเทศไทย
หมวดหมู่:ขบวนการต่อต้านคอมมิวนิสต์
หมวดหมู่:เหตุการณ์ 6 ตุลา
หมวดหมู่:ความรุนแรงทางการเมืองในประเทศไทย